Claus Poulsen overtagr jobbet som cheftræner fra næste sæson.

Det betyder et farvel til den tidligere landstræner Kenneth Larsen efter blot en sæson i VEB. Samtidig med jobbet i VEB skal Claus Poulsen være cheftræner på Frederikshavn Badminton Academy som åbner den 1. september. Claus Poulsen kommer fra et job som landstræner i Australien, samt et assistenttræner job for det hollandske landshold. - Vi er meget glade for, at det er lykkedes at lave en aftale med Claus Poulsen. Det er ingen hemmelighed, at vi gerne ville have fortsat samarbejdet med Kenneth Larsen, men det kunne desværre ikke lade sig gøre. Til gengæld har vi Kenneths og andre badmintoneksperters ord for, at vi har fundet en fuldgod erstatning i Claus Poulsen, udtaler Peter R. Jensen i en pressemedelelse.